51. ΝΟΜΟΘΕΤ. ΔΙΑΤΑΓΜΑ υπ’ αριθ. 2458 της 18/23 Ιουλ. 1953  Περί τροποποιήσεως και συμπληρώσεως του Κ.Ν.4971/1931 «περί οργανισμού του Σώματος Αστυνομίας Πόλεων» και ρυθμίσεως της θέσεως των υπεραρίθμων Αστυνομικών υπαλλήλων. Άρθρ.1-27.(Αι διατάξεις των άρθρ. 1, 4, 5, 11, 13-22 και 25 περιελήφθησαν εις την κωδικοποίησιν του Β.Δ. 31 Δεκ. 1957, κατωτ. αριθ. 57. Αι λοιπαί είναι προσωρινής ισχύος). Άρθρ.28.-Επιτρέπεται η δια Β.Δ/τος κωδικοποίησις πασών των αφορωσών την Αστυνομίαν Πόλεων διατάξεων, συντακτικών Πράξεων, Α. Νόμων, Νόμων και Ν.Δ/των, υπ’ αύξοντα αριθμόν τον του παρόντος και τίτλον: «Οργανισμός του Σώματος Αστυνομίας Πόλεων», επιτρεπομένων προς εναρμόνισιν των διατάξεων τούτων, φρασεολογικών μεταβολών και προσθηκών (άνευ μεταβολής της εννοίας) της κατανομής εις κεφάλαια ή ίδια ή αυτοτελή άρθρα, της συμπτύξεως άρθρων ή της αλλαγής της σειράς τούτων. Άρθρ.29.-1.Αι διατάξεις του παρόντος εν ουδεμιά περιπτώσει δύνανται να ερμηνευθώσιν ως παρέχουσαι το δικαίωμα εις αναδρομικήν λήψιν αποδοχών, πλην του άρθρ. 24 του παρόντος Ν.Δ/τος. 2.Το υπ’ αριθ. 330/1947 Ν.Δ/μα «περί καταστάσεως μονίμου διαθεσιμότητος των αστυνομικών υπαλλήλων κλπ.», δεν θίγεται υπό του παρόντος Νόμου. 3.Ο Νόμ. 1319/44 «περί συστάσεως Υπηρεσίας Ελέγχου και Επιθεωρήσεως Αστυκτηνιατρικής Υπηρεσίας» καταργείται. 4.Ο Νόμ. 2277/1952 «περί προαγωγής ανθυπαστυνόμων» καταργείται αφ’ ης εδημοσιεύθη. 5.Το Ν.Δ/γμα 10.5.46 «περί τροποποιήσεως και συμπληρώσεως της υπ’ αριθ. 28/45 Συντακτικής Πράξεως κλπ.», ως εκυρώθη δια του Ν.Δ. 1103/49 καταργείται. 6.Ο Α.Ν. 698/45 «περί συστάσεως Βοηθητικού Γυναικείου Σώματος παρά τη Αστυνομία Πόλεων» καταργείται. 7.Ο Νόμ. 193/1946 «περί ορίου ηλικίας του Αρχηγού Αστυνομίας Πόλεων» καταργείται. 8.Πάσα γενική ή ειδική διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.   